cyanic-selkie/wikianc huggingface dataset:
Kaja Kallas
Liv og virke
Kallas er ein klassisk liberalar. Ho vart vald inn i parlamentet, Riigikogu, for Reformpartiet i 2011. I 2014 vart ho vald inn i Europaparlamentet, der ho sat i parlamentet sin komité for industri, forsking og energi. Ho gjorde seg særleg merka for engasjementet sitt for digitalisering. I 2018 gav ho ut ei bok om livet og virket sitt i Brussel i desse åra. I 2018 vart ho vald til leiar i Reformpartiet og forlet Europaparlamentet. 14. januar 2021 var Kallas beden om å danne ny regjering i Estland etter at statsminister Jüri Ratas trekte seg på grunn av skuldingar om korrupsjon.
Kallas gifta seg i 2018 med forretningsmannen Arvo Hallik. Ho var tidlegare gift med statstenestemannen, parlamentsmedlemmen og finansministeren Taavi Veskimägi.
Det austafrikanske høglandet
Det austafrikanske høglandet er ei fjellkjede aust i Zimbabwe og ein av fire særskilde fysikografiske regionar i Afrika.
Fjella dannar den austlege grensa i Zimbabwe mot Mosambik og består av tre fjellgrupper
Desse regionane er eit tynt folkesett høglandsområde dekt med frodige grassletter og skogar.
Høglandet har eit kjøligare og våtare klima enn andre delar av Afrika med meir nedbør, lågt skydekke og mykje tåke og dogg skapt av fukta ført inn frå Indiahavet. Mange elvar spring ut i desse fjella, som dannar eit vasskilje mellom vassdraga til Zambezi og Save.
Planteliv
Myke av området består av rullande, graskledde åsar, som gror til kvart år etter brannar som kan oppstå i den tørre tida av året. Somme dalar og austvendte fjellsider har område med tropisk regnskog, med høge trekroner, lianer og rik underskog. Det er større område med tørre skogar i høgda i område med god vasstilførsel og i tørrare fjellsider flekkar med miombo-skogar (Brachystegia spiciformis, Brachystegia tamarindoides og Uapaca kirkiana) og område med heier i høgareliggande område. Det finst flekkar med dei høge, evigrøne Mobola Plum Parinari curatellifolia nær byen Chipinge og på vestsida av Nyangafjella.
Dyreliv
Området har eit rikt dyreliv, som blå marekatt, kvithalsmarekatt, Myonycteris relicta (ein austafrikansk flygehund) og Rhampholeon marshalli (ein pygmekamelon). Mange av desse dyra finst i heile Aust-Afrika.
Someday Baby
«Someday Baby» er ein song av Bob Dylan frå det 32. studioalbumet hans, Modern Times, spelt inn i februar 2006. Dylan vann Grammyprisen for beste rockesong med denne songen.
Songen nådde 98. plassen på Billboard Pop 100-lista, og var mykje med i ein iPod- og iTunes-reklame som kom kring tida då Modern Times kom ut tidleg i september 2006.
Songen er basert på «Trouble No More», ein folk/bluessong skriven av Muddy Waters og gjort populær av Allman Brothers Band, som igjen var basert på «Someday Baby Blues» av Sleepy John Estes og gjort populær av Big Maceo som «Worried Life Blues».
Ein altenativ versjon av songen, frå den same innspelinga, i eit meir langsamt tempo og anna arrangement og tekst, kom ut i 2008 på Dylan-samlinga The Bootleg Series Vol. 8 – Tell Tale Signs: Rare and Unreleased 1989–2006. Denne versjonen av songen hamna på 37. plassen på lista til Rolling Stone over dei hundre beste songane i 2008.
Ei forkorta utgåve av albumsporet kom ut på ein promo-singel.
Cave Cove
Cave Cove er ei lita vik på King Haakon Bay i Sør-Georgia, mest kjend som ein del av soga under Endurance-ekspedisjonen til Ernest Shackleton. Det var her livbåten James Caird nådde land den 10. mai 1916 etter ei hard reise frå Elefantøya, og til minne om dette er det reist ein liten plakett på ein stein her.
Medan dei var ved Cave Cove åt mennene albatross. Dei øydela roret på veg inn i Cave Cove, men heldigvis flaut roret seinare inn i vik, slik at dei kunne reparere båten. Frå der drog dei til Peggotty Bluff.
UEFA-cupfinalen i fotball 1981
UEFA-cupfinalen i fotball 1981 stod mellom engelske Ipswich Town og nederlandske AZ 67 frå Alkmaar og vart avvikla med heime- og bortekamp for kvart av laga. Fyrste oppgjeret fann stad 6. mai på Portman Road i Ipswich framfor 27 532 tilskodarar, returkampen 20. mai på Olympisch Stadion i Amsterdam med 28 500 på tribunane. Ipswich FC vann pokalen med 5 mål mot 4.
Kampane
På heimebane gav John Wark Ipswich leiinga på eit straffespark etter ein halvtimes spel. Etter pausen la Frans Thijssen kjapt på til 2-0. Ti minuttar ut i omgangen netta Paul Mariner og sluttresultatet vart 3-0.
Returoppgjeret i Nederland tok til med at Thijssen skåra for Ipswich i det 4. minutt og Kurt Welzl utlikna for AZ 67 i det 7. minutt. John Metgod sende heimelaget i føringa i det 25. minutt, sju minuttar seinare utlikna John Wark til 2-2. I det 40. minutt var Pier Tol frampå og gav heimelaget leiinga på nytt. I den andre omgangen auka Jos Jonker til 4-2 for AZ 67 i det 73. minutt. Fleire mål kom ikkje, dermed vann Ipswich finalen 5-4.
Laga
Ipswich sitt vinnarlag bestod av Paul Cooper, Steve McCall, Russell Osman, Terry Butcher, Mick Mills (kaptein), Frans Thijssen, John Wark, Arnold Mühren]], Paul Mariner, Alan Brazil, Eric Gates.
For AZ 67 spelte Eddy Treijtel, Hans Reijnders, John Metgod, Ronald Spelbos, Hugo Hovenkamp, Jan Peters, Jos Jonker, Kristen Nygaard, Kurt Welzl, Pier Tol, Kees Kist, Richard van der Meer, Chris van den Dungen,
Dommarar
Adolf Prokop dømde kampen i Ipswich, Walter Eschweiler dømde i Amsterdam. Begge to var frå Aust-Tyskland.
Otago Harbour
Otago Harbour er den naturlege hamna til Dunedin på New Zealand, og består av eit langt, sterkt forgreina havstykke som for det meste er seglbart, og som skil halvøya Otago Peninsula frå hovudlandet. Landområda møtest i den sørvestlege enden til hamna, om lag 21 km frå hamnemunningen. Her ligg Dunedin si djupvasshamn på den vestlege breidda ved forstaden Port Chalmers.
Geografi
Hamna vart danna av dei overfløymde leivningane av ein stor skjoldvulkan med sentrum nær det som no er Port Chalmers. Restane av dette voldsomme opphavet er å sjå i basalten i åsane omkring. Den siste eruptive fasen slutta for om lag ti millionår sidan, og etterlet den markante toppen til Mount Cargill.
Ei større konteinarhamn ligg ved Port Chalmers, kring 9 km langs den vestlege stranda frå innmunninga til hamna. Ein kanal langs vestsida til hamna vert mudra regelmessig, slik at båtar som stikk 12,5 m djupt kjem inn til Port Chalmers, og 8 m djupt heilt inn til Dunedin. Den newzealandske eksporten av frose kjøt starta frå Port Chalmers i 1882. Mudringa av denne kanalen, Victoria Channel, var ei stor oppgåve for Dunedinsamfunnet på 1800-talet. Den austlege sida av hamna er grunn, med store sandbankar som er synlege ved lågvatn.
To øyer dannar ei linje mellom Port Chalmers og Portobello i den midtre delen av hamna - Goat Island og Quarantine Island/Kamau Taurua. Ei mindre øy, kjend som Pudding Island (Titeramoa), ligg nær stranda på halvøya, og ein kan gå dit tørrskodd ved lågvatn.
I Portobello ligg ein av dei leiande marine forskingsinstitusjonane på New Zealand, Portobello Marine Laboratory, ei avdeling under University of Otago. Denne ligg ute ved hamna, ytterst på ein liten arm på Otago Peninsula, Portobello Peninsula.
Nær munningen til hamna ligg busetnaden Aramoana (maori for 'vegen til havet').
Dette er også staden der det to gonger har vore foreslått å prosjektera det andre aluminiumsverket på New Zealand. Desse framlegga, som kom midt på 1970-talet tidleg på -80-talet, måtte ein gå bort frå etter store offentlege protestar. Området er tilhaldsstad for mange artar vadefuglar. Andre artar som finst i hamna omfattar to artar av pingvinar, sjøløver, fire artar av selar, og fleire artar av kvalar, (delfinar og sørkaper), og Taiaroa Head, ytterst på Otago-halvøya, hyser ein koloni av nordleg kongealbatross (Diomedea sanfordi), den einaste av desse i verda som ligg så nær ein by.
Ein større del av området inst i hamna består av land som er attvunne sidan grunnlegginga av Dunedin, først og fremst til industriføremål. Mindre område er også attvunne andrre stadar kring hamna, som Port Chalmers, Macandrew Bay og Broad Bay.
Historie
James Cook gjekk ut frå at hamna fanst då han då han segla langs Otagokysten i 1770. Ein kjenner ikkje sikkert til når dei første europearane segla inn i hamna, men det var «lenge før» 1810, i følgje eit manuskript som vart funne i 2003. Oppdagaren George Bass føreslo Dunedin-enden av hamna som den nordaustlege grensa til det tiltenkte fiskemonopolet sitt i 1803. Det amerikanske skipet Favorite kan ha vore i desse farvatna sommaren 1805 til 1806. Daniel Cooper, skipssjef på selfangstskuta «Unity» frå London var her truleg sommaren 1808-1809, då hans nestkommanderande, Charles Hooper, truleg gav namnet sitt til Hooper's Inlet på Otago Peninsula. Nybyggjaren William Tucker (1784–1817) var med i ei gruppe utsend av forretningsmannen Robert Campbell frå Sydney som gjekk i land på øyer utanfor kysten til Dunedin i november 1809. Den 3. mai 1810 vart Tucker og ein annan mann, Daniel Wilson, plukka opp ved Otago Harbour av Robert Mason, skipssjef på «Brothers», som hadde ankra opp i hamna. Dette er den første eksplisitte og identifiserbare referansen til eit europeisk skip i Otago Harbour. Skipsforklaringa som viser til han, vart gjort i 1810, og omtalar hamna som «Port Daniel», eit namn som vart verande i bruk nokre år.
Frå å vera ei bortgøymd selfangarhamn utvikla Otago Harbour seg til ei travel internasjonal kvalfangsthamn etter at brørne Weller oppretta ein kvalfangststasjon ved Te Umu Kuri, Wellers Rock, som no heiter Otakou i november 1831. Dette var den travlaste kvalfangshamna sør for Bay of Islands, og hamna var også eit knutepunkt for den største europeiske populasjonen på New Zealand etter Bay of Islands/Hokianga-distriktet i slutten av året 1839. På den tid hadde kvalfangsten gått attende, og den franske oppdagaren Dumont D'Urville og offiserane hans, som vitja hamna i 1840, kunne fastslå at hamna hadde vorte eit sentrum for vill brennevinshandel og prostitusjon. Dette heldt fram til skotske innvandrar kom i 1848, og gjorde Port Chalmers og Dunedin til dei nye busetjingssentera i hamna.
Busetnadar langs hamna
Bustenadar langs hamna i rekkefølgje frå munningen:
Be Quick or Be Dead
«Be Quick or Be Dead» er ein song av det engelske heavy metal-bandet Iron Maiden, gjeven ut som den første singelen frå albumet Fear of the Dark frå 1992.
Oversyn
Songen handlar om fleire politiske skandalar som fann stad på denne tida, inkludert bankskandalen med Robert Maxwell, kræsjet i den europeiske aksjemarknaden og BCCI-saka. Singelen kom ut ein månad før albumet og nådde andreplassen på den britiske singellista. Songen er kjappare og tyngre enn dei fleste Iron Maiden-songane, og var den første singelen til bandet som var skriven i lag med Janick Gers.
B-sida består av to offisielle songar og eit løynd spor, inkludert ein original bluessong («Nodding Donkey Blues») og ein Montrose-song («Space Station No. 5»), og den ulista «Bayswater Ain't a Bad Place to Be». Den siste er eit munnleg, komisk stykke av Bruce Dickinson (akkompagnert på akustisk gitar av Janick Gers) der han imiterer og gjer narr av Maiden-manageren Rod Smallwood.
Songen vart nytta i videospelet Carmageddon 2.
Medverkande
Henta frå singelomslaget:
Mutasjon
Mutasjon er ei endring i eit gen eller kromosom under ei celledeling. Omgrepet mutasjon vart innført i 1901 av den nederlandske biologen, genetikeren og botanikeren Hugo de Vries (1848-1935).
Sjølv om cellene kopierer DNA-molekyla med stor nøyaktigheit, skjer det nokre gonger feil. Då kan rekkjefølgje av baser i genet bli endra, og vi har fått ein mutasjon. Når mutasjonar skjer under danninga av ei kjønnscelle, kan den bli overført til dee neste generasjonane. Nokre feil skjer under replikasjonen, mens andre kan skyldast omgjevnadene, t.d. biotopmessige endringar eller andre ytre påverknadsfaktorar.
Kjeledress
Kjeledress eller overall er ein heildekkande drakt med samansydde bukser og overdel, gjerne av tjukt bomullsstoff, med lang knapping eller glidelås framme. Kjeledressar blir mellom anna brukte som arbeidsklede.
Charles Messier
Charles Messier var ein fransk astronom, mest kjend for å publisere ein astronomisk katalog som bestod av stjernetåker og stjernehopar og vart kjend som dei 110 «Messier-objekta». Føremålet med denne katalogen var å hjelpe astronomiske observatørar, særleg kometoppdagarar som han sjølv, til å skilje mellom permanente og flyttande, diffuse lekamar på himmelen.
Kjeledress
Kjeledressen oppstod som eit vernande overtrekksplagg for maskinistar og andre som handterte koldrivne fyrkjeler og oljete skipsmotorar. Plagget er framleis svært utbreidd som ytterplagg ved meir eller mindre skite eller grovt kroppsarbeid, til dømes i verkstader, industrien og landbruket.
Charles Messier
Messier var astronom ved Marineobservatoriet i Paris. Han var særskild interessert i studiet av kometane og oppdaget sjølv 21. Ludvig XV kalla han spøkefullt for le furet des comètes («kometsporhunden»). Under arbeidet sitt med kometane laga han ein katalog over 113 stjernehoper og tåker som kunne forvekslast med kometer (1781). Mange av desse objekta har framleis nummer frå denne katalogen, Messierkatalogen, til dømes Messier 1 (M 1), som er Krabbetåka i Tyren.
Ettermæle
Krateret Messier på månen og asteroiden 7359 Messier er kalla opp etter han.
Kjeledress
Den klassiske kjeledressen er gjerne blå, men ein kan få han i fleire fargar og ulike typar tekstil, avhengig av bruksområde. Det finst typar av papir til eingongsbruk i laboratorium, målararbeid og liknande, og russedressar som blir brukte til feiring og kan dekorerast. Fôra og brannsikra kjeledressar, ofte i signaloransje tekstilar, er vanlege i industrien og for kroppsarbeid i kaldt vêr.
Kamaran-distriktet
Kamaran-distriktet er eit distrikt i Al Hudaydah guvernement i Jemen. I 2003 hadde distriktet eit folketal på 2 465 innbyggjarar.
Tombi!
Tombi!, kjent i Nord-Amerika som Tomba!, er eit plattformspel utvikla av Whoopee Camp til PlayStation. Det vart utgjeve i Japan desember 1997 av Whoopee Camp og internasjonalt året etter av Sony Computer Entertainment. Spelet handlar om ein byting med rosa hår som søkjer etter å få armbandet til bestefaren attende frå ei gruppe av fiendslege grisar.
Tombi! fekk positiv mottaking, særleg for den visuelle stilen og dei varierte spelemekanikkane. Det vart utgjeve på nytt til PlayStation 3 gjennom PlayStation Network juli 2011 i Japan og internasjonalt i 2012. Trass i at spelet ikkje selde særleg bra, fekk det i 1999 ein oppfølgjar, Tombi! 2, og har halde på ein kultstatus sjølv fleire år etter utgjevinga.
Sjoddi
Sjoddi (frå engelsk shoddy, rakna ullfiller) er eit materiale laga av opprivne filler av ull. Stoffet blir laga gjennom resirkulering ved å riva sund gamle tekstilar av ull slik at ein kan spinna fibrane opp att til nytt garn. Sjoddi har òg blitt brukt som mjukt fyllmateriale og vatt, til dømes i vatteppe, sittemøblar, madrassar, dokker med meir.
Sjoddiindustrien i England oppstod tidleg på 1800-talet og var sentrert i West Yorkshire, kring byane Batley, Morley, Dewsbury og Ossett. Her var det i år 1860 80 firma med 550 arbeidarar som sorterte innsamla ulltekstilar, og desse blei selde vidare til sjoddifabrikkane som det var om lag 130 av i West Riding. Også i Noreg var det ein betydeleg produksjon av sjoddi på slutten av 1800-talet og første halvdel av 1900-talet.
Ullfibrane i sjoddi er ofte skadde og kortare enn ordinære ullfibrar, og kan då gje ull av dårlegare kvalitet som ikkje er eigna til toving. Sjoddi av førsteklasses ull kan likevel ha ein betre kvalitet enn ny ull som er sett til ein lågare grad ved klassifisering. I midten av viktoriatida var USA og Canada ein stor eksportmarknad for sjoddiull. Ein vanleg bruk av materialet var uniformer for soldatar og tepper.
Ordsoge
Nemninga shoddy har på engelsk frå rundt 1862 òg hatt ei overført tyding om noko som er av dårleg kvalitet, særleg grunna referanse til den amerikanske borgarkrigen grunna kvaliteten på forsyningar til hæren. Nemninga stammar moglegvis frå eit provinsielt ord frå Yorkshire som har ukjent opphav.
Nadine Beiler
Nadine Beiler er ei austerriksk songar. Ho representerte Austerrike i Eurovision Song Contest 2011, og kom på 7. plass i 2. semifinale og på 18. plass i finalen med songen The Secret Is Love.
Berge grasfordelar
Berge grasfordelar er ein landbruksmaskin som skal fordele gras i siloar og på den måten spare arbeidskraft. Han vart funnen opp av Erling Norman Berge. Maskinen er produsert av Førde mekaniske industri A/S med elektrisk eller hydraulisk drift. og seld til gardsbruk i heile Noreg.
Oppfinnaren Erling Norman Berge har erfaring som gardbrukar og er frå garden Ytre Berge i Høyanger kommune.
Wilton Felder
Wilton Lewis Felder er ein amerikansk saksofonist og bassist, mest kjend som eit av medlemmane som starta The Jazz Crusaders, seinare kjend som The Crusaders. Felder, Wayne Henderson, Joe Sample og Stix Hooper starta gruppa då dei gjekk på skulen i Houston. The Jazz Crusaders utvikla seg frå ein rein jazzcombo til eit banebrytande jazz-rock-band, med innslag av soul. Felder arbeidde me gruppa i over tretti år.
Felder spelte òg ein del som studiomusikarar, hovudsakleg då som bassist, for mange artistar. Han var ein av dei tre faste bassistane til Motown Records, då selskapet byrja å spele inn musikk i Los Angeles tidleg i 1970-åra. Han spelte på innspelingar med Jackson 5 som «I Want You Back» og «The Love You Save», for Marvin Gaye og Grant Green. Han spelte òg bass for softrockgrupper som America og Seals and Crofts. I tillegg har han spelt på John Cale-albumet Paris 1919 og Billy Joel-albuma Piano Man og Streetlife Serenade. Han var ein av tre bassistar på Randy Newman sitt Sail Away (1972) og Joan Baez sitt Diamonds & Rust. Felder spelte òg med Joni Mitchell og Michael Franks.
Han gav ut eit soloalbum, Secrets, med Bobby Womack på vokal, som nådde 77. plassen på UK Albums Chart i 1985. Albumet inneheld den vesle hitten «(No Matter How High I Get) I'll Still be Looking Up to You» sungen av Womack og Alltrinna Grayson.
Diskografi
Solo
Med John Cale Med Dizzy Gillespie Med Richard «Groove» Holmes Med Milt Jackson Med Shuggie Otis Med Grant Green Med John Klemmer Med Charles Kynard Med Joni Mitchell Med Jimmy Smith
Martin Donovan
Martin Donovan er ein amerikansk skodespelar fødd  i California. Donovan skreiv manus, var regissør og hadde hovudrolla i filmen Collaborator, der han speler ein person som vert tatt som gissel mens han besøkjer mor si i barndomsheimen.
Karriere
I 1983 flytta Donovan og kona, skodespelaren Vivian Lanko, til New York by, der han tok forskjellige strøjobbar før han begynte som skodespelar. Dei har to søner, og var busett i New York i fleire år, men dei flytta så til Vancouver i Canada. Donovan har hatt eit langt samarbeid med den kjende regissøren Hal Hartley, og han har spelt i fleire av Hartley sine filmar, mellom anna Trust (1990), Surviving Desire (1991), Simple Men (1992), Flirt (1993), Amateur (1994), og The Book of Life (1998, der han speler Jesus). Donovan hadde rolla som Peter Scottson, ein DEA-agent i fjorten episodar av TV-serien Weeds, før figuren hans blei skriven ut av serien. Han blei nominert til SAG Awards for rolla. Andre gjesteroller i TV-seriar har vore i Law & Order: Special Victims Unit, CSI: Crime Scene Investigation og The Dead Zone.
I 2005 spelte han i filmen The Quiet med Edie Falco og Elisha Cuthbert, og i 2007 hadde han ei rolle i skrekkfilmen Wind Chill der han spelte mot Emily Blunt og Ashton Holmes. Donovan hadde rolla som moldvarp i Secret Service i filmen The Sentinel med blant anna Michael Douglas, Kiefer Sutherland, Eva Longoria og Kim Basinger på rollelista. Filmen blei sleppt i april 2006. I 2009 fekk han ei av hovudrollene i The Haunting in Connecticut der han spelte mot Virginia Madsen. Av andre filmar han har spelt i kan nemnast The United States of Leland, The Opposite of Sex, Living Out Loud, In a Savage Land, Onegin, Heaven, Hollow Reed, og Nadja. Han hadde ei rolle i Shadows and Lies med James Franco og Julianne Nicholson som blei sleppt på Tribeca Film Festival i april 2010.
Ghost Whisperer
Donovan var med i fleire episodar av tredje sesong i TV-serien Ghost Whisperer. TV-serien følgjer rollefiguren Melinda Gordon (spelt av Jennifer Love Hewitt) som kan snakke med jordbundne sjeler som tilhøyrer menneske som har døydd, men som ikkje har kome seg vidare til den andre sida.
Up on the Roof
Innhald
I tillegg til hit-potensialet til den «andre Drifters»-besetninga, samanfatta den urbanske romantiske draumen slik Brill Building-komponistane i New York City presenterte det:
Medverkande
Medverkande på innspelinga til The Drifters var
Mottaking og ettermæle
Rolling Stone Illustrated History of Rock & Roll frå 1980 skildra «Up on the Roof» som «på alle måtar ein merkverdig popsong for å vere 1962», og sa særleg om teksten over «frå innrima 'stairs' og 'cares' til bileta om å stige opp frå gata til stjernene via ei trapp i ei bustadblokk er førsteklasses, sofistikert dikting».
I 2004 vart The Drifters sin «Up on the Roof» rangert på 113. plass på lista til Rolling Stone over dei 500 beste songane gjennom tidene. Han er òg med på lista til Rock and Roll Hall of Fame over dei 500 songane som forma rock and roll. .
Songen vart mykje nytta i ein episode av Reading Rainbow i 1992 kalla «Tar Beach». Episoden fokuserte på urbane taktoppar og nytta songen i både ein videodel og under rulleteksten.
Andre innspelingar
I Storbritannia gjekk ikkje The Drifters-versjonen inn på Topp 50, men andre versjonar klarte dette, nemleg versjonar av Julie Grant og Kenny Lynch. Kenny Lynch-versjonen, som stort sett etterlikna Drifters-versjonen, gjorde det godt og nådde 10. plass. Julie Grant-versjonen var ei nytolking av songen som ein Merseybeat-song, som nådde 36. plass. Produsenten Tony Hatch vart inspirert til å skrive Petula Clark-hitten «Downtown», som vart skriven med tanke på å etterlikne stilen til the Drifters, som Hatch hadde håp om ville spele inn songen.
Andre tidlege innspelingar av songen vart gjort av Little Eva (albumet LLLLLoco-Motion i 1962) og Jimmy Justice (albumet Smash Hits From Jimmy Justice i 1963). Richard Anthony skreiv fransk tekst for songen som han spelte inn som «Sur le toit» i 1963 for EPen En Écoutant La Pluie.
Laura Nyro spelte inn songen i 1970 for albumet Christmas and the Beads of Sweat og ein singel, som vart den eianste singelen til Nyro som nådde Hot 100 med ein 92. plass som høgaste plassering. Versjonen til Nyro er meir langsam og utan teksten til den første av dei tre originale mellomspela. I 1970 spelte òg Carole King sjølv inn «Up on the Roof» for solodebutalbumet hennar Writer. Songen vart gjeven ut som singel, men selde dårleg.
James Taylor spelte inn songen som den første singelen hans i 1979 frå albumet Flag og singelen nådde 28. plass i juli 1979. Dette vart den siste singelen Taylor spelte inn som soloartist til å nå Topp 40 i USA. Songen var omarrangert kring den akustiske gitaren til Taylor og han vart mykje spelt på konsertane til Taylor. Konsertopptak av songen vart gjevene ut på (LIVE) i 1993 og Greatest Hits Volume 2 frå 2002 og vart spelt på The Concert For New York City etter terroråtaka 11. september 2001. Taylor og King song songen i lag som første ekstranummer under Troubadour Reunion Tour.
«Up on the Roof» vart spelt inn på ny i 1995 av Robson & Jerome som gav han ut som ei dobbel A-side i lag med «I Believe». Arrangementet var nær originalen til The Drifters og den tilhøyrande musikkvideoen synte duoen på toppen av ein skyskrapar på Manhattan. Singelen gjekk til topps i Storbritannia og har seld kring 900 000 eksemplar der. I tillegg nådde «I Believe»/ «Up on the Roof» tredjeplassen i Irland og vart ein mindre hitt i Nederland med ein 45. plass.
«Up on the Roof» har òg vorte spelt av Anita Harris (albumet Cuddly Toy 1969), Kenny Rankin (albumet Family 1969), Dawn (albumet Candida 1970), the Lettermen (albumet Reflections 1970), Ike and Tina Turner (albumet Let Me Touch Your Mind 1973), the Grass Roots (albumet The Grass Roots 1975), Viola Wills (albumet If You Could Read My Mind 1980), the Nylons (albumet The Nylons / 1983), the Cover Girls (albumet We Can't Go Wrong 1989), Neil Diamond (albumet Up On The Roof: Songs From The Brill Building 1993), Peter Cincotti (albumet On the Moon 2004), Tuck & Patti (albumet A Gift of Love 2004), Marcia Hines (albumet Marcia Sings Tapestry & the Hits of Carole King 2010), Frank Ifield, Billy Joe Royal og II D Extreme på debutplata i 1993. Denne nådde 13. plass på R&B Billboard-lista. Discoversjonen av Viola Wills nådde 23. plass på den belgiske lista i Flandern i september 1980.
Bruce Springsteen og The E Street Band spelte songen på konsertane sine i 1975.
Clifford i The Muppets song songen i1 997 i ein episode av Muppets Tonight.
Moder Svea
Moder Svea er ei kvinneleg lekamleggjering av Sverige. Ho blir gjerne framstilt som ei kraftfull skjoldmøy, oftast med ei eller to løver. Ein finn fleire framstillingar av Moder Svea i Sverige, mellom anna ein statue ved Riksdagshuset i Stockholm.
Arbeidsklede
Arbeidsklede er klede ein nyttar i samband med ulike former for arbeid. Formålet med arbeidsklede kan vera å verna arbeidstakaren, syta for god hygiene eller å identifisere arbeidstakaren i høve til andre. Når formålet berre er å identifisere den tilsette er nemninga uniform gjerne meir passande. Arbeidsklede er ofte utforma for å vera praktiske i yrket ein brukar dei i. Dei er ofte laga av eit sterkt stoff som toler høgare slitasje enn andre klede. Spesialsko og hovudplagg er også ofte inkluderte.
Folk som jobbar med næringsmiddel eller innanfor helse- og omsorgsyrke ber gjerne spesielle arbeidsklede av hygieniske grunnar. Sjukepleiaruniformer har utvikla seg frå ønske om at berarane skulle sjå reine og skikkelege ut, til meir praktiske og hygieniske plagga frå midten av 1900-talet av.
På verkstader og i handverksyrke nyttar ein ofte arbeidsklede som kan verna dei tilsette frå skadar. Nokre døme er kjeledress, forklede, vernehanskar og hjelmar.
Arbeisklede kan òg vera viktige verneplagg, som varselplagg som gjer at ein syner betre i utsette arbeidsmiljø, som på byggeplassar, flyplassar eller i trafikken. Det blir òg brukt verneklede i særskilde materiale som kan verna mot til dømes elektrisitet, sterke kjemikaliar, gnistar og varme.
Tilsette på hotell, restaurantar og liknande kan ha ulike typar uniform som arbeidsklede, til dømes serveringsdrakt eller ei bestemt samansetjing av skjørt eller bukse og bluse eller skjorte.
Cheapman Bay
Cheapman Bay er ei bukt på sørkysten av Sør-Georgia like vest for King Haakon Bay. Namnet Cheapman Strand vart gjeve ei strand i nærleiken av ein amerikansk selfangstekspedisjon som vitja Sør-Georgia i 1877–78. Namnet vart registrert som Chapman Strand og vart nytta om bukta av Matthews i 1931, Langestrand har vorte nytta lokalt om stranda inst i bukta og stundom av sjølve bukta på eit kart av Det britiske marinedepartementet i 1931, South Georgia Survey, 1951–52, meinte at «Langestrand» var ei skildrande nemning, og ikkje eit stadnamn, i tillegg til at det vart nytta av selfangarar om andre strender i Sør-Georgia. For å unngå forvirring, vart namnet Cheapman Bay godkjend for bukta.
Arganaformasjonen
Arganaformasjonen er ei sedimentlagrekke som vart avsett i siste delen av triastida i Marokko. Formasjonen er rik på fossil av vertebratar og av desse dinosaurar, som arganasaurus.
Humler og bier
Humler og bier (Apidae) er ein biologisk familie av insekt innan overfamilien bier. Han har tre underfamiliar: Apinae, som mellom anna omfattar humler, honningbier og orkidébier; Nomadinae og snikkarbier (Xylocopinae).
Babe Ruth av Babe Ruth
Babe Ruth er det tredje studioalbumet til den engelske rockegruppa Babe Ruth, gjeve ut i 1975 på Harvest Records i Storbritannia og Capitol Records i USA. Albumet nådde 75. plassen på den amerikanske Billboard 200-lista.
På dette albuemt går dei meir bort frå den progressive rockestilen frå dei tidlegare platene sine og legg til litt soul, visesong og filmmusikk. Dei inkluderte tre coverversjonar på albumet, Curtis Mayfield sin «We People Darker Than Blue», Ennio Morricone sin «A Fistful of Dollars» og «Private Number» av Judy Clay og William Bell.
Allmusic gav berre albumet to av fem stjerner, men skreiv at «ingenting her ristar jorda eller er nytt, men Babe Ruth er dugandes nok til å alltid levere frå seg eit bra produkt.»
Plateomslaget vart laga av Paul May.
Nordiske greiner under vinter-OL 1948
Nordiske greiner på ski under vinter-OL 1948 i St. Moritz omfatta fem øvingar, alle for menn. I langrenn var det to individuelle øvingar og ei stafettevling, elles tevla deltakarane i kombinert og i spesielt hopprenn. Langrenna gjekk føre seg i skogsområdet Stazerwald, medan skihoppinga vart avvikla i olympiabakken, ein skibakke der det gjekk an å hoppe 70 meter.
18 km
Dato: 31. januar 1948 <br style="clear:both" />
50 km
Dato: 6. februar 1948 <br style="clear:both" />
4 x 10 km stafett
Dato: 3. februar 1948 <br style="clear:both" />
Kombinert
Dato: 31. januar og 1. februar 1948 <br style="clear:both" />
Tirana internasjonale lufthamn, Mor Teresa
Tirana internasjonale lufthamn, Mor Teresa er den einaste internasjonale lufthamna i Albania. Han ligg 25 km utanfor hovudstaden Tirana og er oppkalla etter Mor Teresa som vart fødd i Albania.
Lonely Street
«Lonely Street» er ein song frå 1956 skriven av Carl Belew, Kenny Sowder og W.S. Stevenson, opphavleg framført av Belew, og seinare av Dave Rich. Den mest suksessrike versjonen vart spelt av Andy Williams, som nådde femteplassen på Billboard-lista og 20. plassen på R&B-lista i 1959. Songen kom ut i 1959 på albumet hans, Lonely Street. Archie Bleyer's Orchestra spelte på songen.
Thomas Parr
Thomas Johannes Lauritz Parr var ein norsk psykolog, skulemann, skribent og statsstipendiat.
Parr tok doktorgraden i 1913 med avhandlinga Følelsesbetoningens intellektuelle egenværdi: Er der nogen grund til en dualisme mellem erkjendelse og følelse? (utgjeve som bok i 1912).
Han var medlem av Vitenskapsakademiet frå 1917. Parr var statsstipendiat frå 1919 til 1923.
Church Bay
Church Bay er ei bukt på nordkysten av Sør-Georgia mellom Low Rock Point og Cape North. Ho vart grovt kartlagd av Discovery Investigations i perioden 1925–30 og kartlagd av South Georgia Survey, 1951–57. Namnet har lenge vore i lokal bruk.
Parabolantenne
Parabolantenne er ein type antenne for mottak av høgfrekvente radiosignal (mikrobølgjer) frå direktestrålande sendarar.
Namnet kjem av at tverrsnittet av reflektor på antenna er parabelforma (med parabelens opning mot sendaren) og såleis gjer det mogleg å fokusere parallelt innkomande strålar mot eit punkt på antenna der eit mikrobøljgehovud er plassert. Ein annan spesiell eigenskap ved parabolantenner er at innkommande parallelle strålar reiser like lang veg til fokuspuktet og vil difor vere i fase med kvarandre og signalet vert såleis forsterka.
Parabolantenner vert nytta i det meste av satellittbasert kommunikasjon og distribusjon, det gjeld både overvaking, punkt-til-punkt-kommunikasjon og kringkasting. Antenna må då plasserast innanfor satellitten sitt dekkingsområde og parabolen vert difor retta mest mogleg mot satellitten. For kringkastingsføremål nyttar ein geostasjonære satellittar som går i bane over ekvator ganske rett sør for oss, berre nokre grader til aust eller vest
Slike antenner vert også nytta i telekommunikasjon i såkalla punkt-til-punkt radiolinjesystem, sjølv om reflektoren her vanlegvis er skjult bak eit deksel så den ikkje ser parabolforma ut.
Modern Times Group
Modern Times Group (MTG) er eit svensk mediekonsern som eig Viasat, Metro International, CDON.com, TV-Shop & Bet24.com. Selskapet har verksemder i 30 land. MTG er ein av dei største fri- og betal-TV-operatørane i Skandinavia og Baltikum. Selskapet er også den største eieren i det fjerde største TV-nettverket i Russland og den største kommersielle radiooperatøren i Norden. Konsernet har eit samarbeid med NRK om sportssendingar.
Jernbanetorget i Oslo
Jernbanetorget er ein plass i sentrum av Oslo som ligg foran Sentralstasjonen og bygningen til den tidlegare Austbanestasjonen, som no er teke i bruk til anna føremål. Torget, som har nedgangar til Jernbanetorget T-banestasjon, er eit trafikknutepunkt for jarnbane, T-bane, trikk og buss. Namnet på torget vart vedteke i 1852.
Khamir-distriktet
Khamir-distriktet  (arabisk مديرية خمر) er eit distrikt i 'Amran guvernement i Jemen. I 2003 hadde distriktet eit folketal på 73 225 innbyggjarar.
Heartbreak Hill av Emmylou Harris
«Heartbreak Hill» er ein song av den USA-amerikanske countryartisten Emmylou Harris, som ho skreiv i lag med Paul Kennerley. Songen kom ut i desember 1988 som den første singelen frå albumet Bluebird. Songen nådde åttandeplassen på Billboard Hot Country Singles & Tracks-lista.
Jernbanetorget i Oslo
Austbanestasjonen ligg med fasaden mot plassen kor Karl Johans gate startar på den andre sida av Fred Olsens gate, som skil plassen i to på langsida. Strandgata og Fred Olsens gate kommer inn parallelt frå sør og møtast foran Jernbanetorget nummer 2, før sistnemnde gate fortset og kryssar Biskop Gunnerus' gate, som avgrensar plassen mot nord.
Da Christiania blei grunnlagd i 1624 låg området der Jernbanetorget ligg under vatn og blei først fylt opp og bygd ut etter 1739. Plassen har gått gjennom store endringar både då jarnbanen opna og då Austbanestasjonen blei bygd fram mot 1854, og då T-banen kom på 1960-talet. På byrjinga av 2000-talet vart heile torget lagt om for å verte eit høvleg knutepunkt for kollektivtrafikk, med høve til grei omstiging mellom trikk, buss, T-bane og jarnbanetog. Alle trikkeliner mellom aust og vest i byen har no haldeplassar på Jarnbanetorget, merkte med bokstavar for å gjere det lettare å finne fram til rett haldeplass.
Avdon
Avdon (hebraisk עַבְדּוֹן) er ein moshav nord i Israel. Han ligg nær Shlomi og høyrer til Ma'ale Yosef regionale kommune. I 2011 hadde han eit folketal på 514.
Landsbyen vart grunnlagd i 1952 av emigrantar frå Iran og Tunisia, og vart først kalla Kfar Avdon etter den bibelske byen i Abdon i Asher-stammen (Josva 21:30), som låg i området.
Harmoni
Harmoni er eit musikalsk omgrep for tonar som kling samstundes, i eit regelbunde rytmisk mønster. Det kan også vere anna som opptrer i samklang. Ei meir spesifikk variant av den første tydninga er akkord. Det er vanleg å beskrive harmonikken som musikkens «vertikale» plan, ettersom samtidig klingande tonar står under kvarandre i notesystemet, og er eit av dei musikalske grunnelementa som vert studert i musikkteorien. Den greina av musikkteorien vert kalla harmonilære.
Reykjavík lufthamn
Reykjavík lufthamn er ein flyplass i Reykjavík på Island.
Fear of the Dark av Iron Maiden
Fear of the Dark er det niande studioalbumet til det engelske heavy metal-bandet Iron Maiden. Det kom ut 11. mai 1992 og var det tredje studioalbumet deira som nådde toppen av den britiske albumlista, og det siste med Bruce Dickinson som vokalist før han kom attende i 1999.
Det var òg det første albumet som vart produsert av bassisten Steve Harris, og det siste der dei arbeidde med produsenten Martin Birch (som pensjonerte seg etter dette albumet).
Historie
Etter innspelinga av føregangaren (No Prayer for the Dying i 1990) i ein låve på eigedomen til Steve Harris med Rolling Stones Mobile Studio, som førte til negative resultat, fekk Harris bygd om bygningen til eit skikkeleg studio (som fekk namnet «Barnyard»). Bruce Dickinson skildra resultatet som «hakket betre fordi Martin [Birch] kom inn og oversåg lyden. Men det var store avgrensingar i det studioet - rett og slett på grunn av den fysiske storleiken, og ting som det. Det vart ikkje så verst til slutt, men, du veit, litt under par.»
Bandet eksperimenterte noko med den musikalske stilen på albumet, som på «Be Quick or Be Dead», ein kjapp song som vart gjeven ut som den første singelen frå albumet, og «Wasting Love», den første powerballaden til bandet, datert attende til det første soloalbumet til Dickinson, Tattooed Millionaire. Begge songane var skrivne av Dickinson/Gers, og stod i kontrast til Harris sin «Afraid to Shoot Strangers», ein politisk song sett frå synspunktet til ein soldat i Golfkrigen, Dickinson introduserte ofte songen som ein antikrigssong. «Fear is the Key» handlar om frykta som hadde oppstått i seksuelle forhold etter at AIDS kom på banen. Songen vart skriven på den tida då bandet fekk vite om at Queen-songaren Freddie Mercury var død av AIDS. Dickinson sa «Det er ei linje i 'Fear Is the Key' som går: 'nobody cares 'til somebody famous dies'. Og det er trist, men sant... Så lenge viruset var avgrensa til homoseksuelle eller dopmisbrukarar, så var det ingen som brydde seg. Det er først når kjendisar døyr at massane byrjar å bli uroa». «Weekend Warrior» handlar om hooliganisme.
Berre to songar på albumet, tittelsporet og «Afraid to Shoot Strangers», vart spelt etter turneen i 1993. «Fear of the Dark» har vore på setlista på alle turneane sidan, utanom i 2005, der bandet berre spelte songar frå dei fire første albuma, og var den einaste songen spelt på Somewhere Back in Time World Tour og Maiden England World Tour (anna enn «Afraid to Shoot Strangers») som ikkje var frå 1980-åra. «Afraid to Shoot Strangers» vart ofte spelt på konsertane medan Blaze Bayley var i Iron Maiden, og kom attende i 2012.
«Be Quick or Be Dead», «From Here to Eternity» og «Wasting Love» vart gjevne ut som singlar.
Fear of the Dark Tour var turneen etter albumet.
Plateomslag
I følgje bandbiografen Mick Wall, syner omslaget til Fear of the Dark maskoten deira, Eddie, «som ein slags Nosferatu-trefigur som gløtter vondt mot månen». Det var det første omslaget til bandet som ikkje vart designa av kunstnaren Derek Riggs, då bidraget til Melvyn Grant vart føretrekt føre Riggs sitt forslag. I følgje Iron Maiden-manageren, Rod Smallwood, aksepterte bandet bidrag frå andre artistar fordi «me ønskte å oppgradere Eddie for 1990-åra. Me ønskte å ta han frå den svarte teikneserie- og skrekkfiguren og gjere han til noko meir endefram, slik at han vart enno meir trugande.» Etter Fear of the Dark, laga Grant fleire plateomslag for Iron Maiden, og vart den nest mest nytta kunstnaren til bandet etter Riggs.
Mottaking
Albuma fekk blanda kritikk, og AllMusic skreiv at «det er lett ei forbetring etter det matte No Prayer for the Dying (både musikalsk og lydmessig), men er ikkje på same nivå som dei ekspesjonelle platene deira frå 1980-åra.» Sputnikmusic var meir positive om utgjevinga go sa at «sjølv om mange av songane framleis er under par etter standarden deira... er bandet attende i høgda som dei har nytt gjennom heile 80-åra.» Billboard gav albumet positiv kritikk då det kom ut, og sa at røysta til Dickinson «ikkje syner teikn til slitasje» og gitaren «høyres frisk og klår ut».
I oktober 2011 vart Fear of the Dark rangert på åttandeplassen på lista til Guitar World over dei ti beste gitaralbuma frå 1992.
Fear of the Dark vart det tredje Iron Maide-albumet som nådde toppen av UK Albums Chart. Det var det mest suksessrike albumet deira i Nord-Amerika etter Nielsen SoundScan vart innført i 1991, med 438 000 selde kopiar fram til 2008.
Medverkande
Frå plateomslaget:
Kačanikkløfta
Kačanikkløfta (albansk Gryka e Kaçanikut, serbisk Качаничка клисура - Kačanička klisura) er ei kløft sør i Kosovo. Ho strekkjer seg mellom byen Kačanik og grensa til Makedonia. Elva Lepenac renn gjennom kløfta.
I tida under Det osmanske riket var det harde kampar i kløfta og det er til og med skrive songar om dette.
FEM
FEM er ein norsk fjernsynskanal som starta sendingane sine den 3. september 2007, i samband med opninga av det digitale bakkenettet. Fjernskanalen som er systerkanalen til TVNorge, har kvinner som målgruppe og sender dokumentarar, dramaseriar, spelefilmar, situasjonskomediar, i tillegg til mote- og kjendisnyhende. FEM er tilgjengeleg via RiksTV på det digitale bakkenettet, parabol og kabel-TV. Kanalen sender frå London med ein Ofcom-lisens. På denne måten kan ein sende reklame etter engelske reglar, slik også TV3 og Viasat 4 gjer. I februar 2008 starta kanalen det eigenproduserte talk-showet Studio 5.
Kritikk
Kanalen er vorten skulda for å ha ein «fornærmande profil» av medie- og kjønnsforskar Wenche Mühleisen og dåverande Ny Tid-redaktør Martine Aurdal.
Sjåartal
Kanalen hadde dei siste vekene i 2007 ein gjennomsnittleg marknadsdel på 1 prosent i totalbefolkninga, og ein del på 1,4 prosent blant kvinner i alderen 20-49 år.
Byen Cebu
Cebu er ein by på øya Cebu i Filippinane. Byen, som ligg på austkysten av øya, er hovudstad i provinsen Cebu. I fylgje folketeljinga i 2010 budde meir enn 866 000 menneske i byen.
Byen Cebu er den dominerande skipsfartsbyen i Filippinane, om lag 4/5-delar av dei store reiarlaga held til her. Den store hamna er trafikk- og handelsknutepunkt for ein stor part av landsdelen Visayas.
Kalookan
Kalookan (tagalog: Lungsod ng Kalookan) er ein by på øya Luzon i Filippinane. Byen er den tredje største byen i landet, med i kring 1,49 millionar ibuarar i fylgje folketeljinga 2010. Kalookan høyrer med i storbyområdet Manila og er delt i to delar, den sørlege og minste delen ligg inne i metropolen, medan den større nordlge delen utgjer eit randområde til metropolen.
Byen Kalookan vart grunnlagd i 1815. Oppstanden mot det spanske koloniveldet på Filippinane tok til i Kalookan då den revolusjonære gruppa Katipunan vart danna i byen i 1892.
Rick and Morty
Rick and Morty er ein amerikansk animert science fiction-sitcom retta mot vaksne, skapt av Justin Roiland og Dan Harmon for kveldsprogrammet Adult Swim på Cartoon Network. Serien følgjer påfunna til ein kynisk vitskapsmann, Rick Sachez, og dottersonen hans, Morty Smith, som fordeler tida si mellom det normale heimelivet og interdimensjonale eventyr. Serien premierte 2. desember 2013, og den tredje sesongen vart avslutta 1. oktober 2017. I mai 2018 vart serien fornya for 70 nye episodar fordelte på eit uvisst tal på sesongar.
Veum stavkyrkje
Kyrkja er omtala i 1483 og elles hos Jens Nilssøn. Ho er skildra som ei stavkyrkje i ein synfaringsrapport frå 1668, der det går fram at kyrkja er i dårleg stand. Frå stavkyrkja er det teke vare på eit par portalplankar. Lorentz Dietrichson seier om dei: «Da imidlertid udskjæringene er meget bedre end de i den til 1370 daterede Tuddals kirke, maa Veum antages at være ikke lidet ældre end denne.» Lite synest elles å vere kjent om korleis kyrkja såg ut. Forutan portalplankane er det teke vare på eit krusifiks og ein altarkalk frå stavkyrkja.
Rick and Morty
Roiland gjev stemme til dei to hovudfigurane, medan Chris Parnell, Spencer Grammer og Sarah Chalke er stemmeskodespelarane til resten av familien. Serien har opphav frå ein animert parodisk kortfilm av Back to the Future, The Real Animated Adventures of Doc and Mharti, skapt av Roiland for Channel 101, ein kortfilmfestival i Los Angeles. Etter at Harmon vart kontakta av Adult Swim for om han kunne tilby idear til nye underhaldingsprogram, gjekk han og Roiland inn for å utvikle ein serie basert på kortfilmen. Rick and Morty har fått positiv mottaking for særhåtten, kreativiteten og humoren i serien.
Tryggingsrådet i SN
Tryggingsrådet i SN (bokmål FNs sikkerhetsråd) er eitt av seks hovudorgan i Dei sameinte nasjonane (SN). Det har som oppgåve å oppretthalda internasjonal fred og tryggleik og godkjenna nye medlemmer av SN og godkjenna endringar av SN-pakta. Det har mellom anna fullmakt til å skipa fredsbevarande operasjonar, internasjonale sanksjonar og militære handlingar gjennom resolusjonar. Det er det einaste SN-organet som kan gje bindande resolusjonar til medlemsstatar. Tryggingsrådet heldt sitt første møte 17. januar 1946.
Medlemmar
Noreg har vore medlem av Tryggingsrådet fem gonger:
Vetoretten
Når det gjeld reine prosedyrespørsmål, som gjeld korleis rådet skal arbeida, trengst det ni stemmers fleirtal. I alle andre saker trengst det også at ingen av dei faste medlemmane stemmer imot. Det er dette som er kjend som vetoretten. Kina, Russland, Frankrike, Storbritannia og USA må dermed anten stemma for, eller avstå frå å stemme, dersom ein resolusjon skal gå gjennom.
Utviding
Det har lenge vore diskusjonar om å utvide talet på permanente medlemmar. Landa som har markert seg med dei sterkaste krava om fast sete, Japan og Tyskland, er dei andre og tredje største netto bidragsytarane til SN. Tyskland er også den nest største bidragsytaren av troppar til SN-operasjonar etter USA.
Tidlegare generalsekretær Kofi Annan ba sine rådgjevarar om å fremja forslag til korleis SN-struktur kunne reformerast. Ei føreslått løysing er å utvide talet på faste medlemmar av rådet med fem, som inkluderer Japan, Tyskland, India, Brasil og eit afrikansk land. I september 2004 underteikna desse fire landa ei felles uttaling der dei gjensidig støtte kvarandre sine krav om fast plass. Storbritannia og Frankrike erklærte at dei støtta kravet.
Nokre land, som Italia og Nederland, har lagt fram ønske om eit felles europeisk sete.
Bouri-feltet
Bouri-feltet er eit olje- og gassfelt i blokk NC-41 i Middelhavet, 120 km utanfor kysten av Libya.
Bourifeltet er det største oljefeltet i Middelhavet og inneheld to milliarder fat råolje og 71 000 milliarder kubikkmeter naturgass. Funnet vart gjort i 1976 på 2700 meters djupne i tertiær karbonat i Bou-formasjonen.
Smelleslekta
Merk at ein del databaser inkluderer hanekamslekta (Lychnis) i smelleslekta.
Norske artar:
Cook Bay i Sør-Georgia
Cook Bay er ei bukt mellom Cape Crewe og Black Head, som forgreiner seg til to mindre bukter, Lighthouse Bay og Prince Olav Harbour, langs nordkysten av Sør-Georgia. Ho vart kartlagd av Discovery Investigations i perioden 1926–30, og vart namngjeven av dei etter kaptein James Cook, som utforska Sør-Georgia og gjekk i land i nærleiken i 1775.
Fredrik Stabel
Fredrik Stabel, eller Henrik Fredrik Stabel, var ein norsk teiknar, grafikar og forfattar. Han vart fødd i Kristiania (Oslo) og døydde i Drøbak, der han hadde hatt sin bustad frå 1970.
Fredrik Stabel er særleg kjend for sine satiriske avisteikningar og kommentarar til det menneskelege tilværet og den menneskelege dårskapen, framstilt i burleske teikningar og utsegner i spalta om Norsk Dusteforbund (Dusteforbundet) i dagsavisa Dagbladet i heile førti år (frå 1950 til 1990), og utgjeve i bokform.
Fredrik Stabel hospiterte ved Statens håndverks- og kunstindustriskole nokre år under andre verdskrigen og teikna i satiriske og humoristiske blad som Tyrihans, Humoristen og Karikaturen. Seinare arbeida han med grafikk og utgav nokre bøker, men er altså framfor alt kjent som avisteiknar i Dagbladet, der han tok til i 1940 og skapte Norsk Dusteforbund ti år seinare.